P6_TA(2007)0202

Последиците от структурните политики зa кохезията в ЕС

Резолюция на Европейския парламент 23 май 2007 г. относно въздействието и последиците от структурните политики за кохезията на ЕС (2006/2181(INI))

Европейският парламент,

- като взе предвид Териториалната програма на Европейския съюз в областта на териториалното благоустройство и Хартата от Лайпциг относно устойчивите европейски градове,

- като взе предвид доклада от 20 януари 2006 г. на независимата експертна група в областта на научноизследователската и развойна дейност, създадена след срещата на върха в Хамптън Корт, под заглавие "Създаване на иновативна Европа" (доклада на Aho),

- като взе предвид доклада на Комисията от 12 юни 2006 г. озаглавен "Стратегията за насърчаване на растежа и заетостта и реформата на европейската кохезионна политика- Четвърти междинен доклад относно кохезията" (СОМ (2006)0281),

- като взе предвид резолюцията си от 7 февруари 2002 г. относно втория доклад на Комисията до Съвета, Европейския парламент, Европейския икономически и социален комитет и Комитета на регионите относно политиката на икономическо и социалната кохезия [1],

- като взе предвид резолюцията си от 28 септември 2005 г. относно ролята на териториалната кохезия за регионалното развитие [2],

- като взе предвид резолюцията си от 15 декември 2005 г. относно ролята на директните държавни помощи като средство за регионално развитие [3],

- като взе предвид Регламент (ЕО) № 1084/2006 на Съвета от 11 юли 2006 г. за създаване на Кохезионен фонд [4],

- като взе предвид Регламент (ЕО) № 1083/2006 на Съвета от 11 юли 2006 г. относно определянето на общи разпоредби за Европейския фонд за регионално развитие, Европейския социален фонд и Кохезионния фонд [5],

- като взе предвид резолюцията си от 14 март 2006 г. относно преместванията на производствена дейност в контекста на регионалното развитие [6],

- като взе предвид Решение 2006/702/ЕО на Съвета от 6 октомври 2006 г. относно предложението за Решение на Съвета във връзка със стратегическите насоки, в сферата на кохезията [7],

- като взе предвид резолюцията си от 18 май 2006 г. относно бюджет 2007 г.: Доклад на Комисията относно годишната политическа стратегия [8],

- като взе предвид член 45 от своя Правилник,

- като взе предвид доклада на Комисията по регионално развитие и становището на Комисията по бюджети (A6-0150/2007),

А. като има предвид, че е безспорен фактът, че структурните политики оказват положително въздействие върху социалната, икономическа и регионална политика и върху подобряването на равнището на управление в местен и регионален мащаб;

Б. като има предвид, че това положително въздействие е различно за различните региони, поради което целта на настоящата резолюция е да даде препоръки за максимално увеличаване на въздействието през новия програмен период 2007—2013 г.;

В. като има предвид, че горепосочените проекти за Териториалната програма на ЕС и Хартата от Лайпциг се изготвят, за да бъдат приети на неофициалното министерско заседание, свързано с развитието на градските региони и регионалната кохезия, което ще се проведе в Лайпциг на 24 и 25 май 2007 г.;

Г. като има предвид, че за да се засили въздействието на структурните фондове върху кохезията в ЕС, е необходимо засилване на ролята на малките предприятия (МСП) в областта на научно-изследователската и развойна дейност и иновациите, както и за осигуряване на достъп до услугите, свързани с научноизследователската и развойна дейност и иновациите в онези публични институции, които работят в областта на изследванията;

Д. като има предвид, че съгласно горепосочения Четвърти междинен доклад относно кохезията, от 1995 до 2002 г., ръстът на БВП на глава от населението в 13-те държави, участващи в кохезионния процес, е бил по-висок отколкото в ЕС-15, с годишен ръст от 3,6% в сравнение с 2,2% в ЕС-15;

Е. като има предвид, че всяко едно евро, изразходвано в ЕС за кохезионната политика, води до допълнително изразходване на средно 0.90 евро впо-слабо развитите региони (Цел 1) и на 3 евро в региони в процес на развитие (Цел 2);

Ж. като има предвид, че свободното действие на пазарните сили не е достатъчно за създаване на кохезия, което основателите на ЕС са търсели да постигнат и че подобно сцепление със сигурност изисква обществена активност, за да бъде възможно да се възстанови равновесието между регионите;

З. Като има предвид, че структурните политики имат важна роля за укрепването на териториалното единство и трябва да се адаптират къмвъзникването на нови предизвикателства в ЕС, а именно демографското застаряване, развитието на земеделския пазар, въпросите свързани с имиграцията, електроенергията и промените на климата;

И. като има предвид, че "полицентризмът" е лайтмотив на Европейската териториална стратегия (ЕТС) и че трябва да се вземе под внимание в процеса на осъществяване на новата кохезионна политика;

Й. като има предвид необходимостта от повишаване видимостта на кохезионната политика;

К. Като има предвид необходимостта да се гарантира, че предприятия, получаващи финансиране от Общността, няма да преместят дейността си в рамките на определен дългосрочен период и че следва в противен случай да бъдат изключени от съвместното финансиране, както и да се изисква от тях да възстановят, получената от тях помощ, в случай че последната не е била използвана целесъобразно;

1. Обръща внимание на решаващата роля на кохезионната политика за оказване на подкрепа на вътрешния пазар посредствомтърговските потоци и създадените нови работни места чрез планиране и осъществяване на проекти, съфинансирани от ЕС;

2. Подчертава значението, което придобива интегрираната структурна политика, която съчетава последователно интервенциите, получени от структурните фондове и Кохезионния фонд с останалите политики на Общността; призовава понятието интегрирана политика да стане обект на дейности за комуникация и обучение, за да бъде позната и използвана от всички заинтересовани участници, по-специално от участниците по места;

3. Подчертава, че Комисията, държавите-членки и регионалните органи би трябвало да обърнат особено внимание на спазване на целите, заложени многостранно във всички политики и действия в етапа на осъществяване на новата кохезионна политика, с цел да се предотврати социалното изключване;

4. Подновява искането си предприятията, получили държавна помощ и в последствие извършили преместване в рамките на ЕС, да не могат да получават държавна помощ за новите места на дейност, както и да останат изключени от структурните фондове и от национални помощи за срок от седем години от датата на преместване;

5. Призовава Комисията да анализира националните и регионални обществени политики, които насърчават сближаването и да изготви съобщение по този въпрос, с цел да се проучи възможността за обвързване на отпускането на финансови средства в рамките на бъдещата кохезионна политика с една добра национална политика за растеж, която следва да се определя с количествени показатели, с цел да се повиши ефективността на кохезионната политика;

6. Счита, че Комисията и държавите-членки следва да подобрят приноса на Европейския социален фонд за осъществяване на европейската стратегия за заетост (ЕСЗ), като се засили връзката между тях и това подобряване следва незабавно да се изрази чрез точни показатели за насърчаване на равенство на шансовете;

7. Приканва Комисията да проучи нови начини за съчетаване на политикитеи инструментите на структурните политики с други политики и общностни инструменти, предназначени за увеличаване на взаимодействието между областите на конкуренцията, изследванията и устойчивите иновации, като се ръководи от работата на междуведомствените групи на Комисията, които са посветени на тези области;

8. Препоръчва на регионите и на държавите-членки да създадат в оперативните програми цели за измерване на научноизследователската и развойна дейност и иновации;

9. Призовава Съвета и Комисията да проучат дали предложеното в доклада на Aho изискване за отпускане на най-малко 20 % от структурните фондове за развитие на научноизследователската и развойна дейност и иновациите е осъществимо, считано от периода на програмиране 2007 г.-2013 г.и да се съсредоточи не само върху главните проекти и центрове за върхови постижения, но и да обърне внимание на по-малки проекти в най-слабо облагодетелстваните райони, които допринасят за устойчивото регионално развитие;

10. Предлага на Съвета и Комисията да насърчат организаторите на технологични мероприятия в местен и регионален мащаб, (като използват съществуващите възможности на мрежите на европейските информационни центрове и центровете за връзка за иновации), които ще бъдат финансирани от структурните фондове и свързани с регионалните проекти, технологични паркове, групи и мрежи, които ще засилят и улеснят иновациите в предприятията, по-специално в МСП, като се улеснява достъпа до европейските програми и помощи;

11. Приветства изготвянето на горепосочените проекти за териториална програма на ЕС и Хартата от Лайпциг, но в тази връзка подчертава необходимостта от по-ясното уточняване на начина, по който ще бъдат определени дейностите за постигане на целите, изложени в двата стратегически документа и какви трябва да бъдат последиците в рамките на неформалното заседание на министрите в Лайпциг от 24 до 25 май 2007 г. за държавите-членки; настоява категорично държавите-членки да се ангажират определено с дейности в полза на устойчивото градско развитие;

12. Счита, че оценяването на дългосрочното влияние и на различни степени на помощ от структурните фондове е от основно значение за изготвяне на бъдещите законодателни актове, както и за доброто бюджетно управление в тази област;

13. Предлага на институциите на ЕС и на държавите-членки да насърчават добрите практики и за оценят въздействието на общностните политики върху сближаването чрез точни показатели, да предоставят необходимите средства и функции на Обсерваторията на мрежата за благоустройство на европейските територии (ORATE), за да може да изпълнява ролята на истинска обсерватория на влиянието на структурните политики върху кохезията;

14. Призовава Комисията да провери също така териториалното въздействие на "определянето на средства" ("earmarking"), и по-точно да прецени дали насочването на европейските средства къмцелите на Лисабонската стратегия допринасят реално за уравновесено и последователно регионално развитие;

15. Приканва Комисията, държавите-членки, регионите и местните органи, особено онези, които имат за цел сближаването, да дадат предимство на мерките, които целят предпазване от териториални несъответствия, благоприятстващи интегрираното развитие и създаването на полицентрични области;

16. Призовава Комисията, държавите-членки и регионалните и местни органи да анализират кои инструменти са най-подходящи за постигане на териториално равновесие между градските и селски райони, като гарантират допълняемостта между развитието на селските райони и териториалното развитие, като благоприятстват интегрирания стратегически подход за развитие на градските зони, свързани с околните им крайградски и селски зони (местообитаване) и като стимулират обмена на добри практики, най-вече в регионалните и секторни мрежи за подобряване на управлението на фондовете, по-специално в рамките на "Европейската седмица на регионите и градовете", която се провежда в Брюксел;

17. Призовава Комисията, държавите-членки и регионите да използват по-добре структурните фондове, с цел да повишат независимото устойчиворазвитие на регионите с явна емиграция и да се противопоставят на отрицателните последици от демографските изменения;

18. Призовава Комисията, държавите-членки и местните и регионални органи да насърчават приноса на политиката за сближаване за изпълнението на новата устойчива стратегия за развитие, задвижвана предимно от възобновяеми енергийни източници, която има транспортна система, използваща по-ефективно възможностите на интермодални комбинации и която се основава на повторната употреба и рециклирането;

19. Предлага Комисията, държавите-членки и регионите и местните органи да подкрепят и стимулират икономическите дейности в селските райони, свързани с развитието на нови технологии поради факта, че не се нуждаят от физическа близост до големите градски центрове;

20. Подчертава значението на трансграничното и транснационално сътрудничество в рамките на кохезионната политика и призовава управленческите органи да насърчават транснационалното и междурегионално сътрудничество посредствомизграждане на отделни регионални и секторни мрежи за сътрудничество, както и обмена на опит и добри практики на териториално и местно ниво чрез инициативата "Региони за икономическа промяна";

21. Призовава къмизползване , освен на БВП на глава от населението, на други териториални показатели за измерване степента на кохезия като степента и качеството на заетост, степента на различия в БВП между съседни региони, на показателя за децентрализация и достъпност, на дотацията за инфраструктурите и транспорта, на равнището на изследователска и иновационна дейност, в областта на образованието и обучението, разнообразието на производствата в зоната;

22. Призовава Комисията да обсъди заедно с Евростат използването на нови качествени и количествени показатели в рамките на междинното измерване на новата кохезионна политика през 2009 г.;

23. Насърчава Комисията да анализира лостовия ефект на структурните фондове като привлича частни инвестиции в контекста на новата кохезионна политика, както и да подчертае необходимостта от сътрудничество между публичния и частния сектор;

24. Предлага Комисията да получи по-добра информация относно качеството и устойчивия характер на създадените чрез структурните фондове работни места;

25. Привлича вниманието на Комисията върху факта, че недостигът на административен капацитет може да представлява сериозна пречка за оптимизиране на въздействието на кохезионните политики, и следователно призовава Комисията да развие инструмента, основаващ се на тристранни договори и споразумения и да продължи процеса на укрепване на административния капацитет в етапа на осъществяване на новата кохезионна политика, наред с другото, чрез създаването на мрежа от преподаватели, отговарящи за осигуряването на сближаване на образователните дейности и привличане на интереса на управленческите органи, по-специално на регионално и местно ниво на дадена държавачленка;

26. Подчертава значението на принципа на партньорство при прилагането на кохезионната политика — принцип, който предполага партньорите да бъдат изцяло информирани, позициите им да бъдат отбелязани в оценителните документи и да бъдат осигурени необходимите подготвителни мерки за изпълнението на техните задачите;

27. Приканва Комисията да разгледа, в рамките на регламента по прилагане [9], мерките за увеличаване на видимостта на структурните интервенции не само по отношение на големите инфраструктурни проекти, но и по отношение на по-малките и да контролира по-внимателно прилагането на задължителните рекламни мерки и да прилага санкции спрямо държавата-членка, призната за отговорна на сериозно нарушение на тези правила; приканва управленческите органи да привлекат европейските парламентаристи към съобщението относно реализирането на проекти, финансирани от европейските фондове;

28. Проектите, финансирани от Европейския съюз, показващи присъствието на една близка и солидарна Европа подчертават, че е необходимо регионалните власти и държавите-членки да зачитат и да се съобразяват с предвидените мерките в регламента по прилагане, за да увеличат видимостта на структурните интервенции, както и да увеличат усилията за осведомяване, като показва практическите резултати за гражданите от общностната кохезионната политика;

29. Счита, че трябва да бъдат проведени повече изследвания за разработване на различни сценарии за бъдещото финансиране на кохезионната политика в ЕС; счита, че в тази връзка трябва да се направи сравнение между резултатите от различните фондови инструменти (Европейски фонд за регионално развитие, Европейски социален фонд, първи стълб на Общата селскостопанска политика, Европейски земеделски фонд за развитие на селските райони) върху развитието на Европейския съюз на 27-те;

30. Възлага на своя председател да предаде настоящата резолюция на Съвета и на Комисията, както и на парламентите и на правителствата на държавите-членки, на Комитета на регионите и на Европейския икономически и социален комитет.

[1] ОВ C 284, 21.11.2002 г., стр. 329.

[2] ОВ C 227 Е, 21.9.2006 г., стр. 509.

[3] ОВ C 286 Е, 23.11.2006 г., стр. 501.

[4] ОВ L 210, 31.7.2006 г., стр. 79.

[5] ОВ L 210, 31.7.2006 г., стр. 25.

[6] ОВ C 291 Е, 30.11.2006 г., стр. 123.

[7] ОВ L 291, 21.10.2006 г., стр. 11.

[8] ОВ C 297 Е, 7.12.2006 г., стр. 357.

[9] Регламент (ЕО) № 1828/2006 на Комисията от 8 декември 2006 г. за определяне на правила за прилагането на Регламент (ЕО) № 1083/2006 на Съвета, относно определянето на общи разпоредби за Европейския фонд за регионално развитие, Европейския социален фонд и Кохезионния фонд, и на Регламент (ЕО) № 1080/2006 на Европейския парламент и на Съвета относно Фонда за регионално развитие (ОВ L 371, 27.12.2006 г., стр. 1).

--------------------------------------------------